Englannin naisten jalkapallomaajoukkue

Englannin naisten jalkapallomaajoukkue edustaa Englantia naisten jalkapallon kansainvälisissä otteluissa. Olympialaisissa englantilaispelaajat ovat edustaneet Ison-Britannian joukkuetta kotikisoissaan Lontoossa vuonna 2012. Englanti voitti Euroopan-mestaruuden kotimaassaan pelatuissa vuoden 2022 EM- kilpailuissa. == Maailmanmestaruuskilpailut == Englannin naismaajoukkue on pelannut maailmanmestaruuskisoissa viisi kertaa. Ruotsissa vuonna 1995 pelattujen kisojen alkulohkossaan se voitti Kanadan maalein 3–2, hävisi Norjalle maalein 0–2 ja voitti Nigerian maalein 3–2. Puolivälierissä Englanti hävisi Saksalle maalein 0–3. Kiinan maailmanmestaruuskisoissa vuonna 2007 Englanti pelasi alkulohkossaan tasapelin 2–2 Japanin kanssa ja 0–0 Saksan kanssa. Argentiinan se voitti maalein 6–1. Puolivälierissä Englanti hävisi Yhdysvalloille maalein 0–3. Hope Powellin valmentaman joukkueen kapteenina toimi Faye White. Joukkueen maalintekijät olivat Kelly Smith (4 maalia), Jill Scott (1 maali), Fara Williams (1 maali rangaistuspotkusta) ja Vicky Exley (1 maali rangaistuspotkusta). Saksan maailmanmestaruuskisoissa vuonna 2011 Englanti pelasi alkulohkossa Meksikon kanssa tasapelin 1–1 sekä voitti Uuden- Seelannin maalein 2–1 ja Japanin maalein 2–0. Puolivälierissä se hävisi Ranskalle rangaistuspotkukilpailussa maalein 3–4 pelin oltua jatkoajan jälkeen tasan 1–1. Englannin maalintekijät kisoissa olivat Jill Scott (2 maalia), Fara Williams (1 maali), Jessica Clarke (1 maali), Ellen White (1 maali) ja Rachel Yankey (1 maali). Joukkueen kapteenina toimi Faye White, joka epäonnistui ratkaisevasti Ranska-ottelun rangaistuspotkukilpailussa Englannin viidentenä laukojana. Joukkuetta valmensi edelleen Hope Powell.Englanti MM-kisoissa 2011 Kanadan maailmanmestaruuskisoissa vuonna 2015 Englanti sijoittui alkulohkossaan toiseksi hävittyään Ranskalle maalein 0–1 sekä voitettuaan sekä Meksikon että Kolumbian maalein 2–1. Neljännesvälierissä Englanti voitti Norjan maalein 2–1 ja puolivälierissä Kanadan samoin lukemin. Välierässä Japania vastaan Englanti hävisi maalein 1–2 Laura Bassettin ohjattua pallon omaan maaliin toisen jakson lisäajalla. Pronssiottelussa Englanti voitti Saksan 1–0 ja saavutti näin historiansa ensimmäisen maailmanmestaruuskisojen mitalin. Englannin maalintekijät turnauksessa olivat Fara Williams (3 maalia, kaikki rangaistuspotkuista), Karen Carney (2), Lucy Bronze (2), Francesca Kirby, kapteeni Stephanie Houghton ja Jodie Taylor. Joukkuetta valmensi Mark Sampson. Ranskan maailmanmestaruuskisoissa vuonna 2019 Englanti voitti alkulohkossaan Skotlannin maalein 2–1, Argentiinan 1–0 ja Japanin maalein 2–0. Neljännesvälierissä Englanti voitti Kamerunin maalein 3–0 ja puolivälierissä Norjan samoin lukemin. Välierissä Englanti hävisi Yhdysvalloille maalein 1–2 ja pronssiottelussa Ruotsille myöskin 1–2 ja sijoittui turnauksessa neljänneksi. Sekä välierässä että pronssiottelussa Englannin Ellen Whiten tekemä tasoitusmaali hylättiin videotarkistuksen jälkeen; ensimmäinen niukan paitsion ja jälkimmäinen käsivirheen vuoksi. Ellen White teki turnauksessa kuusi maalia, ja yhden maalin tekivät Nikita Parris, Jodie Taylor, kapteeni Stephanie Houghton, Alex Greenwood, Jill Scott, Lucy Bronze ja Francesca Kirby. Joukkuetta valmensi Phil Neville. Joukkue kaatoi maailmanmestaruuskisojen karsinnoissa Latvian marraskuussa 2021 maalein 20–0, mikä on joukkueen yhden ottelun maaliennätys. Edellinen ennätys oli vuodelta 2005, jolloin Englanti voitti Unkarin maalein 13–0. == Euroopan- mestaruuskilpailut == EM-kilpailuissa Englanti sai ensimmäisen kerran hopeaa vuonna 1984. Se kohtasi kaksiosaisessa finaalissa Ruotsin. Molemmat voittivat kotiottelunsa 1–0 ja mestaruus ratkaistiin Lutonissa pelatun toisen finaaliottelun lopuksi rangaistuspotkukilpailulla, jonka Ruotsi voitti 4–3. Vuonna 1987 Englanti oli EM-kilpailuissa neljäs hävittyään välierässä Ruotsille 3–2 jatkoajalla ja pronssiottelussa Norjalle 2–1. Vuoden 1991 ja 1993 EM-kilpailuissa Englanti putosi puolivälierissä mutta selviytyi vuonna 1995 kaksiosaisiin välieriin, joissa se hävisi Saksalle 1–2 ja 1–4. Vuosina 2001 ja 2005 Englanti oli mukana EM-lopputurnauksessa – jälkimmäisessä järjestäjämaana – mutta kummallakin kerralla se jäi alkulohkossaan viimeiseksi. Vuoden 2009 EM-lopputurnauksen alkulohkossa Englanti hävisi Italialle 1–2, voitti Venäjän 3–2 ja pelasi Ruotsin kanssa tasan 1–1. Se sijoittui alkulohkossaan kolmanneksi ja selviytyi puolivälieriin, joissa se voitti Suomen maalein 3–2. Välierissä Englanti voitti jatkoajalla Alankomaat maalein 2–1. Loppuottelussa se hävisi Saksalle maalein 2–6 ja saavutti toisen kerran historiansa aikana EM-hopeaa. Vuoden 2013 EM-lopputurnauksessa Englanti jäi alkulohkoon hävittyään Espanjalle 2–3 ja Ranskalle 0–3 ja saatuaan ainoan pisteensä 1–1-tasapelistä Venäjää vastaan. EM-kilpailuissa 2017 Englanti voitti kaikki alkulohkovastustajansa: Skotlannin 6–0, Espanjan 2–0 ja Portugalin 2–1. Englanti voitti puolivälierissä Ranskan 1–0 mutta hävisi välierissä Alankomaille 0–3. Englannin Jodie Taylor oli viidellä maalilla kisojen paras maalintekijä. Englanti oli vuoden 2022 EM-kilpailujen järjestäjämaa. Englannin joukkue saavutti ensimmäisen Euroopan-mestaruutensa voittamalla loppuottelussa Saksan jatkoajalla 2–1. == Arvokisasijoitukset == === Maailmanmestaruuskilpailut === * 1991 - Ei selviytynyt karsinnoista * 1995 - Puolivälierät * 1999 - Ei selviytynyt karsinnoista * 2003 - Ei selviytynyt karsinnoista * 2007 - Puolivälierät * 2011 - Puolivälierät * 2015 - Pronssi * 2019 - Neljäs * 2023 - Hopea === Euroopan-mestaruuskilpailut === * 1984 - Hopea * 1987 - Neljäs sija * 1989 - Ei selviytynyt karsinnoista * 1991 - Puolivälierät * 1993 - Puolivälierät * 1995 - Välierät * 1997 - Ei selviytynyt karsinnoista * 2001 - Alkulohko * 2005 - Alkulohko * 2009 - Hopea * 2013 - Alkulohko * 2017 - Välierät * 2022 - Kulta == Kokoonpanoja == === EM- hopeamitalijoukkue 2009 === Maalivahdit: * 1 Rachel Brown * 13 Siobhan Chamberlain * 22 Karen Bardsley Puolustajat: * 2 Alex Scott * 3 Casey Stoney * 5 Lindsay Johnson * 14 Faye White * 15 Rachel Unitt * 19 Laura Bassett Keskikenttäpelaajat: * 4 Fara Williams * 6 Anita Asante * 7 Karen Carney * 8 Katie Chapman * 12 Jill Scott * 18 Emily Westwood * 20 Danielle Buet Hyökkääjät: * 9 Eniola Aluko * 10 Kelly Smith * 11 Sue Smith * 16 Jody Handley * 17 Lianne Sanderson * 21 Jessica Clarke === MM- pronssimitalijoukkue 2015 === Maalivahdit: * 1 Karen Bardsley * 13 Siobhan Chamberlain * 21 Carly Telford Puolustajat: * 2 Alex Scott * 3 Claire Rafferty * 5 Stephanie Houghton * 6 Laura Bassett * 12 Lucy Bronze * 14 Alex Greenwood * 15 Casey Stoney Keskikenttäpelaajat: * 4 Fara Williams * 7 Jordan Nobbs * 8 Jill Scott * 10 Karen Carney * 11 Jade Moore * 16 Katie Chapman * 17 Jo Potter Hyökkääjät: * 9 Eniola Aluko * 18 Toni Duggan * 19 Jodie Taylor * 20 Lianne Sanderson * 22 Francesca Kirby * 23 Jill Scott == Lähteet == * * * === Viitteet === Luokka:Naisten jalkapallomaajoukkueet Luokka:Englannin jalkapallo